
ŠAKIŲ RAJONO SAVIVALDYBĖS ADMINISTRACIJOS 
 KUDIRKOS NAUMIESČIO SENIŪNIJA

2017 METŲ VEIKLOS PLANO ATASKAITA

	Šakių rajono savivaldybės administracijos Kudirkos Naumiesčio seniūnijos iškeltas tikslas – gerinti gyvenimo kokybę seniūnijoje, kuriant sveiką, saugią ir švarią aplinką. Kudirkos Naumiesčio seniūnijos uždaviniai – prižiūrėti gatvių, kelių teritorijas; Užtikrinti tinkamą seniūnijos funkcijų įgyvendinimą; Teikti socialinę paramą; Mažinti socialinę atskirtį darbe.

2017  METŲ STRATEGINĮ (-IUS)  TIKSLĄ (-US)  ĮGYVENDINANČIOS PROGRAMOS PRIEMONĖS

Šakių rajono savivaldybės administracijos Kudirkos Naumiesčio seniūnija, vykdydama savo veiklą, prisideda prie Šakių rajono savivaldybės strateginio 2017-2019 metų veiklos plano šių programų įgyvendinimo:
1. Mokymosi visą gyvenimą ir sporto programa (Nr. 1);
2.  Savivaldybės veiklos pagrindinių funkcijų programa (Nr. 7);
3.  Darbo rinkos politikos rengimo ir įgyvendinimo programa (Nr. 8);
4. Žemės ūkio plėtros programa (Nr. 11);
5. Švarios, sveikos aplinkos ir energijos taupymo programa (Nr. 12);
6. Socialinės apsaugos programa (13).
2017 m. Kudirkos Naumiesčio seniūnijos pagrindinis tikslas buvo gerinti gyvenimo kokybę seniūnijoje, kuriant sveiką, saugią ir švarią aplinką. Įgyvendinant Kudirkos Naumiesčio seniūnijos 2017 metų veiklos plane iškeltus tikslus, vykdant savarankiškas ir valstybės deleguotas funkcijas, seniūnijoje gyventojai buvo aptarnaujami laiku ir kokybiškai, jiems buvo suteikiama reikalinga informacija, išduodamos pažymos ir kiti reikalingi dokumentai, registruojamos mirtys, suteikiama reikalinga socialinė pagalba, žemės ūkio subjektams suteikiama reikalinga informacija, deklaruojama gyvenamoji vieta. Buvo siekiama efektyviai išnaudoti visus esamus rezervus nedarbui mažinti, pritraukti investicijas, siekiant sukurti palankias sąlygas verslui. Buvo kuriama saugi ir švari aplinka bendruomenės nariams. Seniūnijoje 2017 m. sausio 1 d. gyveno 2694 gyventojai. Seniūnija suskirstyta į aštuonias seniūnaitijas: Panovių, Novos, Kubilėlių – Būblelių, Tarpučių, Turčinų, Baltkalnio, J. Bagdono ir Centro.
DUOMENYS APIE SENIŪNIJĄ

	1.
	Seniūnijos plotas
	ha
	7758

	2.
	Bendras kelių ir gatvių ilgis
	km
	65,143

	3.
	Valomų gatvių ir šaligatvių plotas
	ha
	6,9

	4.
	Valomų aikštelių plotas
	m2
	5500

	5.
	Gatvių skaičius
	sk.
	42

	6.
	Tvarkomų kapinių skaičius
	sk.
	16

	7.
	Kapinių teritorijos plotas
	ha
	9,95

	8.
	Poilsiaviečių skaičius
	sk.
	1

	9.
	Lankytinų vietų seniūnijoje skaičius
	sk.
	25

	10.
	Kultūros paveldo objektų skaičius
	sk.
	12

	11.
	Eksploatuojamų šviestuvų skaičius
	sk.
	285

	12. 
	Parkų skaičius
	sk.
	1

	13.
	Seniūnijos prižiūrimų želdinių plotas
	ha
	49,8

	14.
	Seniūnijos prižiūrimų gėlynų plotas
	ha
	0,30

	15.
	Socialinės rizikos šeimų skaičius
	vnt.
	21


KUDIRKOS NAUMIESČIO SENIŪNIJOS 2017 METŲ VEIKLOS PLANO
 ĮGYVENDINIMO APŽVALGA

Įgyvendinant Kudirkos Naumiesčio seniūnijos 2017 metų veiklos planą buvo prisidėta 
prie Šakių rajono savivaldybės strateginiame 2011-2017 metų plėtros plane numatytų prioritetų įgyvendinimo: 
· Verslo bei ekonomikos, infrastruktūros plėtros ir saugios aplinkos skatinimas;
· Visuomenės švietimo, mokymo ir sveikatingumo gerinimas, socialinio 
saugumo užtikrinimas;
· Krašto kultūrinio savitumo, patrauklumo puoselėjimas ir turizmo skatinimas;
· Kaimo ir žemės ūkio sektoriaus plėtra.

Kudirkos Naumiesčio seniūnija 2017 m. įgyvendino:
· Šakių rajono savivaldybės strateginio 2017-2019 metų veiklos plano programos Nr. 12
 „Švarios, sveikos aplinkos ir energijos taupymo programa“ tikslo „Gerinti gyvenimo kokybę seniūnijoje, kuriant sveiką, saugią ir švarią aplinką“ seniūnijos 1 uždavinio  „Prižiūrėti gatvių ir kelių teritorijas“ priemones „Kelių lyginimas, sniego valymas“, „Gatvių apšvietimas tamsiu paros metu“, „Seniūnijai priklausančių kapinių bei kaimų aplinkos tvarkymas“, „Atliekų tvarkymo darbai“. Įgyvendinant 1 priemonę „Kelių lyginimas, sniego valymas“, du kartus per metus – pavasarį ir rudenį, buvo valomi,  žvyruojami  seniūnijos teritorijoje esantys vietinės reikšmės keliai ir gatvės, atlikti kelio duobių užtaisymo darbai, žiemos metu, pagal poreikį, buvo valomas sniegas. Įgyvendinant  2 priemonę „Gatvių apšvietimas tamsiu paros metu“, buvo apšviestos miesto ir gyvenviečių gatvės, vykdoma nuolatinė gatvių apšvietimo tinklų priežiūra, perdegusių lempų ir sugedusių šviestuvų keitimas. Įgyvendinant 3 priemonę „Seniūnijai priklausančių kapinių bei kaimų aplinkos tvarkymas“, buvo tvarkomos seniūnijos teritorijoje esančios kapinės, šienaujama žolė, išvežamos atliekos, rūpinamasi pagal galimybę vandens tiekimu, avarinių ir pavojingų medžių išpjovimu, atlikti kiti priežiūros darbai. Buvo tvarkomi seniūnijai priklausančių teritorijų žalieji plotai, prižiūrimos ir šienaujamos pakelės. Gerinant Kudirkos Naumiesčio miesto šaligatvių dangos būklę, į pagalbą buvo pasitelkti asmenys, atliekantys visuomenei naudingą veiklą. Įgyvendinant 4 priemonę „Atliekų tvarkymo darbai“, buvo surenkamos ir išvežamos šiukšlės iš kapinių, miesto gatvių, Varpo aikštės, paplūdimio. 
· Šakių rajono savivaldybės strateginio 2017-2019 metų veiklos programos Nr. 11
 „Žemės ūkio plėtros programa“ tikslo „Gerinti gyvenimo kokybę seniūnijoje, kuriant sveiką, saugią ir švarią aplinką“ seniūnijos 2 uždavinio „Užtikrinti tinkamą seniūnijos funkcijų įgyvendinimą“  priemonę „Žemės ūkio funkcijų vykdymas“. Įgyvendinant šią priemonę, buvo priimtos paraiškos iš ūkininkų tiesioginėms išmokoms gauti, įbraižyti žemės sklypai žemėlapiuose, priimti prašymai iš gyventojų dėl žemės ūkio valdų įregistravimo bei duomenų jose atnaujinimo. Duomenys apie priimtas paraiškas ir žemės ūkio valdas buvo suvesti į kompiuterines laikmenas. 
· Šakių rajono savivaldybės strateginio 2017-2019 metų veiklos programos 
Nr. 7 „Savivaldybės veiklos pagrindinių funkcijų programa“ tikslo „Gerinti gyvenimo kokybę seniūnijoje, kuriant sveiką, saugią ir švarią aplinką“ seniūnijos 2 uždavinio „Užtikrinti tinkamą seniūnijos funkcijų įgyvendinimą“ priemonę „Seniūnijos administravimas ir valdymas“.  Seniūnijų funkcijos numatytos seniūnijos veiklos nuostatuose, kuriuos 2008 m. gruodžio 31 d. įsakymu Nr. AT-2113 patvirtino savivaldybės administracijos direktorius. Įgyvendinant šią priemonę, buvo siekiama tobulinti vidaus administravimą, gerinti viešųjų ir administracinių paslaugų teikimo kokybę, sudarant sąlygas gyventojams dalyvauti seniūnijos valdymo procese.  
· Šakių rajono savivaldybės strateginio 2017-2019 metų veiklos programos Nr. 13
 „Socialinės apsaugos programa“ tikslo „Gerinti gyvenimo kokybę seniūnijoje, kuriant sveiką, saugią ir švarią aplinką“ seniūnijos 3 uždavinio „Socialinės paramos teikimas“ priemones „Socialinės priežiūros teikimas rizikos šeimoms“ ir „Socialinių paslaugų teikimas ir  administravimas“ bei 4 uždavinio „Mažinti socialinę atskirtį kaime“ priemones „Vienkartinių pašalpų mokėjimas“ ir „Savivaldybei priklausančio socialinio būsto remontas“. Įgyvendinant 3 uždavinio „Socialinės paramos teikimas“ priemones „Socialinės priežiūros teikimas rizikos šeimoms“ ir „Socialinių paslaugų teikimas ir  administravimas“, seniūnijos socialiniai darbuotojai padėjo socialinės rizikos šeimoms, auginančioms vaikus, spręsti jų socialines problemas, taikydami prevencines priemones, kurios padėjo šeimoms sėkmingai funkcionuoti ir konstruktyviai spręsti jų gyvenime kylančias problemas bei intervencines priemones, kuriant pagalbos planą kartu su klientu ir jį įgyvendinant. Nustatyta tvarka buvo priimami prašymai dėl socialinės piniginės paramos ir kompensacijų bei socialinių išmokų skyrimo, organizuojamas darbas su neįgaliaisiais asmenimis, vienišais senyvo amžiaus žmonėmis, mažas pajamas turinčiais asmenimis. Socialines pašalpas gaunantys asmenys atliko neatlygintinus visuomenei naudingus darbus seniūnijoje. Išmokėtas darbo užmokestis ir socialinio draudimo įmokos atlyginimas socialinėms darbuotojoms,  užtikrino efektyvų jų darbą  vykdant socialinės paramos organizavimą. Įgyvendinant 4 uždavinio „Mažinti socialinę atskirtį kaime“ priemones „Vienkartinių pašalpų mokėjimas“ ir „Savivaldybei priklausančio socialinio būsto remontas“, vienkartinių pašalpų skyrimu ir mokėjimu buvo  pasirūpinta šeimomis ir asmenimis, kurie dėl objektyvių priežasčių negali patenkinti būtiniausių poreikių, buvo išmokėta 38 pašalpos nepasiturinčioms šeimoms. Savivaldybei nuosavybės teise priklausančiuose socialiniuose būstuose buvo gerinamos gyvenimo sąlygos, pagal galimybes tvarkoma elektros instaliacija, apšildymo sistemos, vandentiekio ir nuotekų tinklai. Už papildomai iš biudžeto gautas lėšas buvo įrengti 7 šviestuvai tilto apšvietimui.   
· Šakių rajono savivaldybės strateginio 2017-2019 metų veiklos programos Nr. 1
„Mokymosi visą gyvenimą ir sporto programa“ tikslo „Gerinti gyvenimo kokybę seniūnijoje, kuriant sveiką, saugią ir švarią aplinką“ seniūnijos 3 uždavinio „Socialinės paramos teikimas“  priemones „Mokinių pavėžėjimas“ ir „Socialinė parama mokiniams“. Įgyvendinant šias priemones, seniūnijos transportu iš aplinkinių kaimų į Kudirkos Naumiesčio Vinco Kudirkos  gimnaziją buvo pavėžėjami mokiniai, skiriamos lėšos mokinio reikmėms įsigyti mažas pajamas turinčių šeimų  vaikams. Išmokos  išmokėtos 2 mokiniams.
· Šakių rajono savivaldybės strateginio 2017-2019 metų veiklos programos Nr. 8
 „Darbo rinkos politikos rengimo ir įgyvendinimo programa“ tikslo „Gerinti gyvenimo kokybę seniūnijoje, kuriant sveiką, saugią ir švarią aplinką“ seniūnijos 3 uždavinio „Socialinės paramos teikimas“  priemonę „Viešųjų darbų organizavimas“.  Įgyvendinant šią priemonę, pagal patvirtintą  viešųjų darbų programą buvo įdarbinta 19 seniūnijos gyventojų, kurie atliko kelių, takų, pakelių bei viešojo naudojimo teritorijų tvarkymo ir priežiūros, želdinių priežiūros seniūnijoje laikino pobūdžio darbus. Labiausiai socialiai pažeidžiami asmenys užsidirbo lėšų gyvenimui, nereikėjo mokėti pašalpų, neprarado darbo įgūdžių, dalis susirado nuolatinį darbą, kartu buvo sprendžiamos socialinės ir miesto tvarkymo problemos. 
· Šakių rajono savivaldybės strateginio 2017-2019 metų veiklos plano programos Nr. 7 
Savivaldybės veiklos pagrindinių funkcijų programos“ tikslo „Padidinti savivaldybės valdymo efektyvumą“ seniūnijos uždavinio priemonę „Administracinės naštos mažinimo priemonės“. Įgyvendinant šią priemonę buvo išduotos 259 pažymos juridiniams faktams patvirtinti ir nuolat vykdomas susirašinėjimas su įvairiomis institucijomis, įstaigos veiklos klausimais. Išduoti 33 leidimai saugotinų medžių ir krūmų kirtimo, persodinimo ar kitokio pašalinimo, genėjimo darbams, taip pat 73 laidojimo leidimai. Nuolat buvo vykdomos gyvenamosios vietos deklaravimo funkcijos: faktinę gyvenamąją vietą pavirtinančių pažymų išdavimas, priimami prašymai, dėl gyvenamosios vietos adreso keitimo, tikslinimo, naikinimo, atitinkamų sprendimų priėmimas, gyvenamosios vietos neturinčių asmenų apskaita. Vykdant šią funkcija buvo atlikti 258 veiksmai.
Įgyvendinant programoje numatytą tikslą „Gerinti gyvenimo kokybę seniūnijoje, kuriant sveiką, saugią ir švarią aplinką“, seniūnijos darbuotojai kartu su seniūnijos teritorijos gyvenamųjų vietovių atstovais – seniūnaičiais, bendruomenių pirmininkais aktyviai dalyvavo savivaldybės institucijose ir savivaldybės teritorijoje veikiančiose valstybinėse įstaigose rengiant sprendimus bei vykdant jų įgyvendinimą.
	Įgyvendinant šį planą bei tikslą, buvo užtikrinamas priskirtos teritorijos visuomenės viešųjų poreikių ir interesų tenkinimas bei seniūnijos funkcijų vykdymas. Seniūnija laiku planavo ir efektyviai naudojo finansinius, žmogiškuosius bei materialinius išteklius, apibendrino statistinius praėjusių metų veiklos duomenis ir pateikė juos ataskaitoje seniūnijos gyventojams ir administracijos direktoriui.
 2017 m. įgyvendino ir kitas seniūnijai priskirtas funkcijas:
· neviršydama savo įgaliojimų, seniūnijos teritorijoje organizavo ir kontroliavo
savivaldybės institucijų sprendimų įgyvendinimą arba pati juos įgyvendino;
· prireikus įvertino atskirų šeimų (asmenų) gyvenimo sąlygas bei poreikius ir pateikė 
savivaldybės administracijai siūlymus dėl socialinės paramos toms šeimoms (asmenims) reikalingumo ir paramos būdų;
· pagal kompetenciją organizavo vaiko teisių apsaugos prevenciją ir darbą su
probleminėmis šeimomis, kuriose auga vaikai ar apribotos tėvų teisės į vaikus;	
· dalyvavo rengiant ir įgyvendinant kaimo plėtros programas;
· dalyvavo organizuojant civilinę saugą;
· dalyvavo rengiant ir įgyvendinant gyventojų užimtumo programas seniūnijos
aptarnaujamoje teritorijoje;
· nustatyta tvarka dalyvavo rengiant gyventojų apklausas, atliekant gyventojų ir būstų
kitus visuotinius surašymus;
   padėjo organizuoti savivaldybės tarybos nario-mero rinkimus;
· dalyvavo kuriant ir įgyvendinant informacinės visuomenės plėtros programas;
· organizavo viešuosius ir visuomenei naudingus darbus;
· organizavo ir (arba) kontroliavo savivaldybės kelių, bendrojo naudojimo teritorijų,
kapinių, želdinių, gatvių, šaligatvių valymą ir priežiūrą, gatvių ir kitų viešų vietų apšvietimą;
· nustatyta tvarka organizavo socialinės paramos teikimą ir pašalpų mokėjimą;
· tvarkė priskirtus registrus ir nustatyta tvarka teikė duomenis;
· tvarkė gyvenamosios vietos deklaravimo duomenų ir gyvenamosios vietos neturinčių
asmenų apskaitą.


Kudirkos Naumiesčio seniūnas 		                       Algirdas Stankevičius	

